CELEX: 62015CN0606
Language: lt
Date: 2015-11-17 00:00:00
Title: Byla C-606/15: 2015 m. lapkričio 17 d. pareikštas ieškinys byloje Europos Komisija/Čekijos Respublika

25.1.2016   
            
            
               LT
            
            
               Europos Sąjungos oficialusis leidinys
            
            
               C 27/22
            
         2015 m. lapkričio 17 d. pareikštas ieškinys byloje Europos Komisija/Čekijos Respublika
   
   (Byla C-606/15)
   (2016/C 027/26)
   Proceso kalba: čekų
   
      Šalys
   
   
      Ieškovė: Europos Komisija, atstovaujama Z. Malůšková, J. Hottiaux
   
      Atsakovė: Čekijos Respublika
   
      Ieškovės reikalavimai
   
   
               —
            
            
               Ieškovė prašo Teisingumo Teismo pripažinti, kad
               
                           —
                        
                        
                           patikėjusi tyrimo įstaigai užduotį prižiūrėti geležinkelių sistemą Čekijos Respublika neįvykdė įsipareigojimų pagal Direktyvos 2004/49/EB 19 straipsnio 1 dalį,
                        
                     
                           —
                        
                        
                           neužtikrinusi, kad tyrimo įstaiga pradėtų tyrimą ne vėliau kaip per savaitę po to, kai buvo gauta avarijos arba rikto ataskaita, Čekijos Respublika neįvykdė įsipareigojimų pagal Direktyvos 2004/49/EB 21 straipsnio 3 dalį,
                        
                     
                           —
                        
                        
                           neužtikrinusi, kad galutinė ataskaita būtų išsiųsta Direktyvos 2004/49/EB 22 straipsnio 3 dalyje nurodytoms suinteresuotosioms šalims, Čekijos Respublika neįvykdė įsipareigojimų pagal Direktyvos 2004/49/EB 23 straipsnio 2 dalį,
                        
                     
                           —
                        
                        
                           neužtikrinusi, kad tyrimo įstaiga pateiktų rekomendacijas saugos institucijai, Čekijos Respublika neįvykdė įsipareigojimų pagal Direktyvos 2004/49/EB 25 straipsnio 2 dalies pirmąjį sakinį,
                        
                     
                           —
                        
                        
                           neįpareigojusi saugos institucijos imtis priemonių, kad į rekomendacijas būtų tinkamai atsižvelgta ir imtasi atitinkamų veiksmų, Čekijos Respublika neįvykdė įsipareigojimų pagal Direktyvos 2004/49/EB 25 straipsnio 2 dalies antrąjį sakinį,
                        
                     
                           —
                        
                        
                           neįpareigojusi saugos institucijos bent jau kasmet tyrimo įstaigai parengti ataskaitą apie priemones, kurių pagal rekomendacijas buvo imtasi ar yra planuojama imtis, Čekijos Respublika neįvykdė įsipareigojimų pagal Direktyvos 2004/49/EB 25 straipsnio 3 dalį.
                        
                     
         
               —
            
            
               priteisti iš Čekijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama savo ieškinį ieškovė pateikia šiuos argumentus:
   Iki 2015 m. birželio 30 d., kai baigėsi pagrįstoje nuomonėje nustatytas terminas, Čekijos Respublika nepranešė apie jokį nacionalinės teisės nuostatų pakeitimą, kuris užtikrintų jų atitiktį Direktyvos 2004/49/EB (1) 19 straipsnio 1 daliai, 21 straipsnio 3 daliai, 23 straipsnio 2 daliai ir 25 straipsnio 2 ir 3 dalims.
   
      (1)  2004 m. balandžio 29 d. Europos Parlamento ir Tarybos direktyva 2004/49/EB dėl saugos Bendrijos geležinkeliuose ir iš dalies pakeičianti Tarybos direktyvą 95/18/EB dėl geležinkelio įmonių licencijavimo bei Direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo (Saugos geležinkeliuose direktyva) (OL L 164, p. 44; 2004 m. specialusis leidimas lietuvių k., 7 sk., 8 t., p. 227).